টিফানি এলভর্ড

টিফানি লেইন এলভর্ড (জন্ম ডিসেম্বর ১১,১৯৯২) একজন মার্কিন গায়িকা ও গীতিকার। তাতে আখ্যা দেয়া হয়েছে ইউটিউবের প্রথমদিককার ঘর থেকে সেলিব্রিটিতে রূপান্তরিত হওয়াদের অন্যতম। ৫০০ মিলিয়ন বার ভিডিও প্রদর্শন ও ২.৯ মিলিয়ন সাবস্ক্রাইবার নিয়ে ইউটিউবে তার বিশাল উপস্থিতি রয়েছে, যা তার চ্যানেলকে তৈরি করেছে ইউটিউবের সর্ব্বোচ্চ সাবস্ক্রাইব হওয়া সেরা ৫০টি সঙ্গীত চ্যানেলের একটি। এলভর্ড অন্যান্য সামাজিক যোগাযোগের মাধ্যমেও ব্যাপক হারে অনুসারীত হয়ে থাকেন, ফেসবুকে তার ২.৬ মিলিয়ন ফ্যান রয়েছে এবং টুইটারে ৩ লক্ষ ৫০ হাজার অনুসারী রয়েছে। ডিসেম্বর ২০১২-এ, এলভর্ড টাইমস স্কয়ারের নিভিয়া মঞ্চে কার্লি রে জেপসেন, ট্রেইন, সাই এবং টেইলর সুইফটের সঙ্গে টাইমস স্কয়ারে অনুষ্ঠিত ২০১২ নতুন বর্ষবরন অনুষ্ঠানে সঙ্গীত পরিবেশন করেন।

জীবনী
এলভর্ড ১১ই ডিসেম্বর, ১৯৯২-এ ক্যালিফোর্নিয়ায় জন্মগ্রহণ করেন, তিনি চার্লি এলভর্ডের কন্যা, যিনি টিফানি এ্যলভর্ডের ম্যানেজার হিসেবে কাজ করেন। তিনি সাত ভাই-বোনের মধ্যে দ্বিতীয়, তার ছয়জন ভাই রয়েছে। প্রাথমিক বিদ্যালয়ে থাকাকালীন তিনি পিয়ানো বাজানো শেখেন এবং দশ বছর বয়সে তার প্রথম গান লেখেন। ১৪ বছর বয়সে এলভর্ড তার দ্বিতীয় যন্ত্র গিটার বাজানো শেখেন। পরের বছর, এপ্রিল ২০০৮-এ, তার ১৫ বছর বয়সে, ইউটিউবে তার প্রথম গান প্রকাশ করেন। এলভর্ড এলডিএস চার্চের একজন সদস্য।

এলভর্ড নয় বছর একজন জিমন্যাস্ট হিসেবে প্রশিক্ষণ নেন, এবং একটি প্রতিযোগিতার সময়ে আঘাত পাওয়ার কারণে এর সমাপ্তি টানেন এর পূর্বে তিনি চারর বছর প্রতিযোগিতার পেছনে ব্যয় করেন। ২০১০-এ তিনি হাই স্কুল শেষ করেন। এলভর্ড কলেজ স্থগিত করেন, যাতে তিনি সঙ্গীতে মনোযোগ দিতে পারেন।

সঙ্গীত কর্মজীবন

এলভর্ডের কর্মজীবনে রয়েছে অনেক ভিন্ন লাইভ মিউজিক প্রদশর্নী, প্রধানত মার্কিন যুক্তরাষ্ট্রে, কিন্তু অন্যান্য দেশের মধ্যে রয়েছে কানাডা, ইংল্যান্ড, চীন, সিঙ্গাপুর, থাইল্যান্ড, ইন্দোনেশিয়া, মালয়েশিয়া এবং ফিলিপাইন ও রয়েছে, সেখানে তিনি তার ইউটিউবে প্রকাশ করা নিজের গান ও অন্যান্য শিল্পীদের কভার গানও পরিবেশন করে থাকেন। তিনি অনেক ট্যুরেও অংশগ্রহণ করেছেন, ২০১১ সালের ফেব্রুয়ারিতে বয়েস এ্যভিনিউর মার্কিন যুক্তরাষ্ট্রের ট্যুরে উদ্বোধনী সংগীত পরিবেশন করেন, একই বছর আগস্ট ও সেপ্টেম্বরে অ্যালেক্স গুটের ইউএস ট্যুরে তিনিও অংশ নেন।

২৩শে জুন, ২০১১-এ, এলভর্ডের প্রথম অ্যালবাম, আইহ্যাভ গট ইট কভার্ড, মার্কিন যুক্তরাষ্ট্রে প্রকাশ পায়, যেটিতে রয়েছে তার সেরা ১০টি বিখ্যাত কভার গান। ২০শে ডিসেম্বর, ২০১১-এ, প্রকাশ করেন তার নিজের আসল গাওয়া গানের দ্বিতীয় স্টুডিও অ্যালবাম মাই ড্রিম   টাট মিউজিক গ্রুপের সঙ্গে।

জুন ২০১২-এ, এলভর্ড আর্টিস্টসিগন্যাল প্রতিযোগিতায় প্রথম স্থান অর্জন করেন, এবং $২৫,০০০ মার্কিন ডলার পুরস্কার জিতেন। তারপর ২৯শে জুন, ২০১২-এ, তিনি তার তৃতীয় অ্যালবাম, আই'হেভ গট ইট কভার্ড ভলিউম. ২, প্রকাশ করেন। যেটিতে রয়েছে, তার প্রথম অ্যালবামের মতো, সেরা ১০টি গান যেগুলো তাকে তার ইউটিউব চ্যানেলে জনপ্রিয় করে তুলেছে। ১৮ই সেপ্টেম্বর, ২০১২-এ, এলভর্ড তার চতুর্থ অ্যালবাম মাই হার্ট ইজ আইটিউনসে প্রকাশ করেন। ডিসেম্বর ২০১২-এ, এলভর্ড টাইমস স্কয়ারের নিভিয়া মঞ্চে কার্লি রে জেপসেন, ট্রেইন, সাই এবং টেইলর সুইফটের সঙ্গে টাইমস স্কয়ারে অনুষ্ঠিত ২০১২ নতুন বর্ষবরন অনুষ্ঠানে সঙ্গীত পরিবেশন করেন।

মার্চ ২০১৩-এ এলভর্ড দক্ষিণ-পূর্ব এশিয়ার চারটি দেশে ট্যুরের   আয়োজন করেন, এবং এপ্রিল ২০১৩-এ মার্কিন যুক্তরাষ্ট্রের পশ্চিম উপকূলে একটি ট্যুরের আয়োজন করেন তার  সহচর ইউটিউব তারকা জেসন চেনের সঙ্গে। জুলাই ২০১৩-এ, প্রথমবারের মতো ইউরোপে সরাসরি সঙ্গীত প্রদর্শনী করেন লন্ডনে। এই ভ্রমনটির সময়, এলভর্ড লন্ডনে ৯৪.৯ বিবিসি রেডিও চ্যানেলের সিমন লিডারম্যানের সরাসরি সাক্ষাৎকার অনুষ্ঠানে অংশ নেন।

১৩ই আগস্ট ২০১৩-এ, তিনি তারর পঞ্চম অ্যালবাম, আই’হেভ গট ইট কভার্ড ভলিউম.৩, প্রকাশ করেন। পরের বছর ১২ই আগস্ট, ২০১৪-এ, এলভর্ড তার লিগাছি অ্যালবামটি প্রকাশ করেন। বর্তমানে, এলভর্ড বিভিন্ন আন্তর্জাতিক ট্যুরের জন্য কাজ করছেন যখন তিনি তার সাবস্ক্রাইবারদের ইউটিউব চ্যানেলে নতুন কিছু যোগ করছেন।

এলভর্ড অনেক খবরের কাগজ এবং অনলাইন প্রকাশনার নজরে এসেছেন, এদের মধ্যে রয়েছে দ্য ওয়াল স্ট্রিট জার্নাল, দ্য নিউ ইর্য়ক টাইমস, ফরচুন ম্যাগাজিন, অলটারনেটিভ প্রেস ম্যাগাজিন, ওরা টিভি, এম্পটি লাইটহাউজ ম্যাগাজিন, এ্যাডউইক, ইয়ারেহ ম্যাগাজিন, এবং এওএল অন অন্যতম।

ডিস্কোগ্রাফি

তথ্যসূত্র

বহিঃসংযোগ
 

১৯৯২-এ জন্ম
মার্কিন গায়িকা
২১শ শতাব্দীর মার্কিন সঙ্গীতশিল্পী
মার্কিন ইউটিউবার
মার্কিন নারী সঙ্গীতজ্ঞ
২১শ শতাব্দীর মার্কিন অভিনেত্রী
ক্যালিফোর্নিয়ার গীতিকার
ক্যালিফোর্নিয়ার সঙ্গীতশিল্পী
মার্কিন গায়িকা-গীতিকার
জীবিত ব্যক্তি
মার্কিন চলচ্চিত্র অভিনেত্রী
২১শ শতাব্দীর মার্কিন গায়িকা